
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση διενέργειας πρόσχωσης θαλασσίων εκτάσε¬ 
ων και παραχώρησης της χρήσης εκτάσεων αιγια- 
λού και παραλίας στην περιοχή Ρίου Αχάίας για τις 
ανάγκες της κατασκευής της νέας προσωρινής 
προβλήτας του Δυτικού λιμένα Ρίου και άλλων προ¬ 
σωρινών έργων για τις ανάγκες του έργου της γέ¬ 


φυρας Ρίου - Αντιρρίου. 1 

Κήρυξη αναδασωτέας έκτασης 0,550 στρεμμάτων, 
στη θέση «Κοκκινόβραχος - Μελισσέϊκες Μάντρες» 
Δημοτικού διαμερίσματος Αμφείας του Δήμου 
Θούριας Νομού Μεσσηνίας. 2 


ΑΠΟΦΑΣΕΙΣ 

Αριθ. Α/7/00/2000/23021 (1) 

Έγκριση διενέργειας πρόσχωσης θαλασσίων εκτάσεων 
και παραχώρησης της χρήσης εκτάσεων αιγιαλού και 
παραλίας στην περιοχή Ρίου Αχάίας για τις ανάγκες 
της κατασκευής της νέας προσωρινής προβλήτας του 
Δυτικού λιμένα Ρίου και άλλων προσωρινών έργων για 
τις ανάγκες του έργου της γέφυρας Ρίου - Αντιρρίου. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ, ΠΕΡΙΒΑΛΛΟΝΤΟΣ, ΧΩΡΟΤΑ¬ 
ΞΙΑΣ ΚΑΙ ΔΗΜΟΣΙΩΝ ΕΡΓΩΝ, ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όργανα». 

2. Του Π.Δ. 69/1988 «Περί Οργανισμού της Γ ΓΔ Ετου 
Υ.ΠΕ. ΧΩ.Δ.Ε.» όπως τροποποιήθηκε με το Π.Δ. 166/96 
και ισχύει. 

3. Του Π.Δ. 71 /93 (ΦΕΚ30 Α11.3.1993) «Καθορισμόςαρ¬ 
μοδιοτήτων που διατηρούνται από τον Υπουργό και τις 
Περιφερειακές Αρχές ή Όργανα διανομαρχιακού επιπέ¬ 
δου της Γ Γ Δ Ε του ΥΠΕΧΩΔΕ», καθώς και αυτές του Ν. 
2503/97 (ΦΕΚ 107 Α/30.5.97) «Διοίκηση, Οργάνωση, Στε- 
λέχωσητης Περιφέρειας κ.λ.π.». 

4. Της Απόφασης Δ16α/04/773/29.11.1990 του Υπουρ¬ 
γού Προεδρίας της Κυβέρνησης και του Υπουργού 
ΠΕ.ΧΩ.Δ.Ε. «Περί εξαίρεσης διοικητικών πράξεων και εγ¬ 


γράφων από τον κανόνα των τριών υπογραφών». 

5. Της Κοινής Απόφασης Δ17α /03/99/Φ.2.2.1 / 29.10.1996 
(1006/4.11.96) του Πρωθυπουργού και του Υπουργού ΠΕ 
ΧΩ Δ Ε «Ανάθεση αρμοδιοτήτων Υπουργού ΠΕΧΩΔΕ στους 
Υφυπουργούς Περιβάλλοντος Χωροταξίας και Δημοσίων 
Έργων Χρ. Βερελή και Οεοδ. Κολιοπάνου». 

6. Του Π.Δ. 91/91 (ΦΕΚ 212/Α/18.3.91) για τη σύσταση 
Ειδικής Υπηρεσίας Δημοσίων Έργων (ΕΥΔΕ) για την Με¬ 
λέτη και Κατασκευή των Μεγάλων Συγκ/κών Έργων Ν. Ατ¬ 
τικής, όπως τροποποιήθηκε με το Π.Δ. 513/30.11.91 (ΦΕΚ 
180 Α/12/12/91) και το Π.Δ. 334/97 (ΦΕΚ 230 Α/20.11.97) 
περί παράτασης της λειτουργίας ΕΥΔΕ/ΣΕΑ 

7. Του Π.Δ. 166/96 (ΦΕΚΑ/96) «Σύσταση Γενικής Γραμ¬ 
ματείας Συγχρηματοδοτούμενων Δημοσίων Έργων στο 
ΥΠΕΧΩΔΕ», όπως τροποποιήθηκε με το Π.Δ. 54/97 (ΦΕΚ 
494/10.4.97). 

8. Της Κοινής Απόφασης Δ16/01/728/Α.Φ./20.11.96 του 
Πρωθυπουργού καιτου Υπουργού ΠΕΧΩΔΕ με την οποία 
διορίζεται ο Γ εώργιος Γ ανωτής ως Προϊστάμενος της Γ ε¬ 
νικής Γραμματείας Δημοσίων Έργων του Υ.ΠΕ.ΧΩ.Δ.Ε. 
(ΦΕΚ 231 /Γ/21.11.86). 

9. Του Ν. 2395/96 Περί «Κύρωσης Σύμβασης Παραχώ¬ 
ρησης και Τριμερούς Συμφωνίας του έργου της Μελέτης, 
Κατασκευής, Χρηματοδότησης και Εκμετάλλευσης της 
Γέφυρας Ρίου - Αντιρρίου, καθορισμός Περιβαλλοντικών 
Όρων και ρύθμιση συναφών θεμάτων» (και ειδικότερα το 
άρθρο 3 παράγραφος 3). 

Αφού λάβαμε υπόψη: 

1. Την Α/7/01/2009/20236/16.11.99 απόφαση του Υπουρ¬ 
γού ΠΕ.ΧΩ.Δ.Ε. για την «Έγκριση ανάθεσης Υπερσυμβατι¬ 
κών εργασιών σχετικά με την κατασκευή νέας προσωρινής 
προβλήτας στο Δυτικό Λιμένα του Ρίου» στον ανάδοχο του 
έργου ζεύξης Ρίου - Αντιρρίου, ΓΕΦΥΡΑ ΑΈ, το από 
22.11.99 σχετικό συμφωνητικό με την ΓΕΦΥΡΑ ΑΈ. 

2. Την από 27.10.99 αίτηση προς την ΕΥΔΕ/ΣΕΑ της ΓΕ¬ 
ΦΥΡΑ Α. Ε. για την έγκριση διενέργειας πρόσχωσης σε θα¬ 
λάσσιες περιοχές καθώς επίσης και την παραχώρηση αι- 
γιαλού και παραλίας στην περιοχή Ρίου Ν. Αχάίας για την 
κατασκευή της προσωρινής προβλήτας του Δυτικού Λι¬ 
μένα Ρίου και άλλων προσωρινών έργων για τις ανάγκες 
της γέφυρας Ρίου - Αντιρρίου. 

3. Τα έγγραφα της Ειδικής Υπηρεσίας Περιβάλλοντος 
με αρ. πρωτ. 108892/4.11.99 και 105263/3.2.2000 με τα ο¬ 
ποία συμφωνεί με τα μέτρα και τους περιορισμούς που 

προτείνονται για την κατασκευή και λειτουργία των προ¬ 
σωρινών αυτών έργων όπως περιγράφονται στις σχετικές 
τεχνικές περιβαλλοντικές εκθέσεις, αποφασίζουμε: 

Α. Εγκρίνουμε τη διενέργεια πρόσχωσης από τον ανά- 
δοχο του έργου της Γέφυρας Ρίου-Αντιρρίου ΓΕΦΥΡΑ 
Α.Ε., στην περιοχή Δήμου Ρίου Ν. Αχαΐας και αφοράτις ε¬ 
πί μέρους περιοχές με τα στοιχεία ΜΑ 7, ΜΑ 8, ΜΑ 9 και 
\Λ/ΗΌΗ όπως εμφανίζονται στο σχέδιο ΡΒΕ - Τ - ϋΒνν - 31 - 
ΟΕΝ - X - <3Κ3 - 00050 - Ο - που συνετάγη στις 24.9.99 α¬ 
πό τον Κ.Ι. Δραγομάνοβιτς για λογαριασμό της Κ/Ξ ΓΕΦΥ¬ 
ΡΑ σε κλίμακα 1:2000, και θεωρήθηκε από τον Δ/ντή της 
ΕΥΔΕ/ΣΕΑΔημ. Κίτσο στις 15.2.2000 . 

Οι προσχώσεις αυτές που αφορούν προσωρινές εργα¬ 
σίες θα χρησιμοποιηθούν για τις ανάγκες του έργου της 
Γέφυρας Ρίου - Αντιρρίου και ειδικότερα η \Λ/ΒΌΒ για την 
κατασκευή της προσωρινής προβλήτας του Δυτικού Λι¬ 
μένα Ρίου, η ΜΑ 8 για την κατασκευή προσωρινού λιμενο¬ 
βραχίονα για τη σύνδεση της προσωρινής παραλιακής ο¬ 
δού ΜΑ 7 με το βάθρο Μ 1 της Γέφυρας, η ΜΑ 9 για την κα¬ 
τασκευή προσωρινού επιχώματος μέσα στη θάλασσα για 
διευκόλυνση της κατασκευής των βάθρων Ν6, Ν7, Ν8 και 
Ν9 της νότιας γέφυρας πρόσβασης του έργου. 

Β. Εγκρίνουμε την παραχώρηση χρήσης αιγιαλού και 
παραλίας των προαναφερομένων περιοχών με στοιχεία 
ΜΑ 8, ΜΑ 9 και ΝΒΌΒ, καθώς και της περιοχής ΜΑ 7 που 
φαίνεται στο ίδιο σχέδιο, που θα χρησιμοποιηθεί για την 
κατασκευή παράκτιας οδού που θα συνδέει τις κεντρικές 
εργοταξιακές εγκαταστάσεις με τη θαλάσσια εργοταξια- 
κή περιοχή Νο 3. 

Λόγω του προσωρινού χαρακτήρα των εργασιών αυ¬ 
τών, δεν απαιτείται μελέτη περιβαλλοντικών επιπτώσεων, 
αλλά τεχνική περιβαλλοντική έκθεση. 

Γ. Για την εκτέλεση των σχετικών εργασιών και μετά α¬ 
πό αυτή πρέπει να τηρηθούν οι ακόλουθοι όροι: 

1. Να υπάρχει άπλετος ηλεκτροφωτισμός των έργων, 
ούτως ώστε να φαίνονται τα περιγράμματά τους από τα 
σκάφη τα οποία θα εκτελούν χειρισμούς. 

2. Να μην προκληθούν προβλήματα στη χρήση και λει¬ 
τουργία του υφιστάμενου λιμένα, από την εκτέλεση των 
έργων, και ειδικότερα να εξασφαλίζεται η άνετη και α¬ 
σφαλής εξυπηρέτηση πλοίων, επιβατών και οχημάτων, α¬ 
πό τυχόν περιορισμό των θαλασσίων είτε των χερσαίων 
χώρων. 

3. Η δημιουργία εργοταξίου και η εναπόθεση υλικών, 
φυσικών ή τεχνικών ογκολίθων, σε χώρους αρμοδιότητας 
της Λιμενικής Αρχής και του Λιμενικού Ταμείου εκτός των 
παραχωρουμένων στον Ανάδοχο σύμφωνα με την παρά¬ 
γραφο 5.3.1. της σχετικής Σύμβασης Παραχώρησης, να 
γίνει κατόπιν σχετικής υποδείξεως και εγκρίσεως των Υ¬ 
πηρεσιών αυτών. 

Τα προϊόντα βυθοκορήσεων εκσκαφών, καθαιρέσεων 
κ.λ.π. εφ’ όσον δεν είναι δυνατόν να διαστρώνονται, μερι¬ 
κά ή συνολικά, σε κατάλληλους χερσαίους χώρους που 
θα εγκριθούν αρμοδίως, να διασκορπίζονται σε κατάλλη¬ 
λες θαλάσσιες περιοχές, με βάθη μεγαλύτερα των 100 
μέτρων ανατολικά και δυτικά του άξονα της Γ έφυρας 
σύμφωνα με τις υποδείξεις του ΓΕΝ και τη σχετική άδεια 
της οικείας Λιμενικής Αρχής και σε απόσταση από την α¬ 
κτογραμμή μεγαλύτερη των 2 Κπι με τρόπο ώστε η δημι- 
ουργούμενη πρόσχωση στο βυθό να μην μειώσει το βά¬ 
θος της θάλασσας περισσότερο από 3 μέτρα. 

4. Σε περίπτωση που τυχόν εντοπισθούν αρχαία, απα¬ 
γορεύεται η φωτογράφηση και ανέλκυση τους καθώς και 


η συνέχιση των εργασιών, ενώ θα πρέπει να ειδοποιηθεί 
αμέσως η Εφορία Εναλίων Αρχαιοτήτων. 

5. Γ ια την ελαχιστοποίηση του κινδύνου αλλοίωσης της 
μορφής και της χλωρίδας και πανίδας του θαλάσσιου χώρου 
της περιοχής του Ρίου οι όποιες επιχώσεις να γίνουν χρονικά 
μετά την κατασκευή του κρηπιδώματος και με εγκιβωτισμό 
των υλικών για να αποφευχθεί ο διασκορπισμός τους με επα¬ 
κόλουθα την αύξηση της θολερότητας στην περιοχή των έρ¬ 
γων και με προβλήματα μείωσης της πρωτογενούς παραγω¬ 
γής φυτοπλαγκτού, θνησιμότητας στο ζωοπλαγκτόν, ενίσχυ¬ 
σης των φαινομένων εντροφισμού κ.λ.π. 

6. Να υπάρχουν όλα τα απαραίτητα τεχνικά μέσα για την 
αντιμετώπιση εκτάκτων περιστατικών ρύπανσης της θά¬ 
λασσας, από διαρροές πετρελαιοειδών (μικρό κατάλληλο 
σκάφος, πλωτά φράγματα, διασκορπιστικές ουσίες, απορ¬ 
ροφητικά μέσα και εξοπλισμός καθαρισμού ακτών), όλα σε 
επαρκείς ποσότητες, καθώς και αντλίες αναρρόφησης. 

7. Ο ανάδοχος αναλαμβάνει τη μέριμνα για τον περιορι¬ 
σμό των αιωρουμένων σωματιδίων από τη διαχείριση των 
αδρανών υλικών με τον ψεκασμό τους και την συχνή δια- 
βροχή των υπαίθριων χώρων του εργοταξίου. Είναι υπο¬ 
χρεωτικό το σκέπασμα των φορτηγών κατά την μεταφο¬ 
ρά των υλικών. 

8. Να γνωστοποιηθεί στην Υδρογραφική Υπηρεσία του 
ΓΕΝ η έναρξη και το τέλος της κατασκευής των έργων και 
μετά την εκτέλεσή τους να αποσταλούν σ’ αυτήν σχεδια¬ 
γράμματα κλίμακας 1:500, που να δείχνουν τα έργα που 
έγιναν μαζί με τα γύ ρω από αυτά βάθη, καθώς και σχεδια¬ 
γράμματα κλίμακας 1:20.000, τα οποία να δείχνουν τη γε¬ 
ωγραφική θέση των έργων, που εκτελέστηκαν. 

9. Τα έργα που θα γίνουν στοναιγιαλό, ανήκουν στο Δη¬ 
μόσιο, χωρίς τούτο να υποχρεούται να καταβάλλει καμία 
αποζημίωση. 

10. Η χάραξη του αιγιαλού και της παραλίας θα γίνει 
σύμφωνα με εδάφιο βτης παραγράφου 3του άρθρου τρί¬ 
του του Κυρωτικού Νόμου 2395/96, μετά την ολοκλήρω¬ 
ση των εργασιών, την απομάκρυνση των εργοταξιακών ε¬ 
γκαταστάσεων και την αποκατάσταση του χώρου. 

Όσον αφορά το γήπεδο που θα διαμορφωθεί από τις 
προσχώσεις για την επέκταση της προβλήτας του Δυτι¬ 
κού λιμένα Ρίου, η κυριότητα του θα μεταβιβασθεί στο Δη¬ 
μόσιο, η δε χρήση και εκμετάλλευση προσωρινά στο αρ¬ 
μόδιο Λιμενικό Ταμείο και μέχρι την αφαίρεση των προ¬ 
σωρινών εργασιών σύμφωνα με το άρθρο 5.3.4. της 
Σύμβασης Παραχώρησης. 

Εάν για τη χρήση της εν λόγω επέκτασης από την πορ- 
θμειακή γραμμή απαιτείται καθορισμός νέας οριογραμμής 
αιγιαλού - παραλίας στη συγκεκριμένη θέση, για την σχετι¬ 
κή διαδικασία θα μεριμνήσειτο αρμόδιο Λιμενικό Ταμείο. 

11. Απαγορεύεται η εκτέλεση οποιουδήποτε άλλου έρ¬ 
γου στην ίδια περιοχή, χωρίς την έκδοση σχετικής άδειας 
από την αρμόδια Αρχή. 

12. Ο ανάδοχος του έργου (εργολάβος) πριν την έναρ¬ 
ξη των εργασιών να ενημερώσει την Λιμενική Αρχή προ- 
κειμένου να εφοδιασθεί με την προβλεπόμενη στο άρθρο 
260 ΓΚΛ άδεια. Επίσης να λάβει όλα τα απαραίτητα μέτρα 
προστασίας για την αποφυγή ρύπανσης του θαλασσίου 
περιβάλλοντος που θα του υποδείξει η Λιμενική Αρχή 
σύμφωνα με την ισχύουσα νομοθεσία. 

13. Να φωτοσημανθούν τα έργα σύμφωνα με τις υπο¬ 
δείξεις της Υπηρεσίας Φάρων. 

14. Να κατασκευασθούν ευκολίες υποδοχής για την πα¬ 
ραλαβή πετρελαιοειδών καταλοίπων και απορριμάτων 

των σκαφών που θα προσεγγίζουν. Επίσης να προβλε- 
φθεί η εγκατάσταση σύγχρονου συστήματος πυρόσβε¬ 
σης κατάλληλου για την κάλυψη των αναγκών σύμφωνα 
με τις υποδείξεις της Πυροσβεστικής Υπηρεσίας. 

15. Να ληφθούν όλα τα απαραίτητα μέτρα για να γίνει 
προσωρινή σήμανση με πινακίδες προς αποφυγή ατυχη¬ 
μάτων κατά την διάρκεια των εργασιών, όπως θα υποδεί¬ 
ξει η Λιμενική Αρχή. 

16. Μετά το πέρας των εργασιών να απομακρυνθούν 
κάθε είδους άχρηστα υλικά που τυχόν θα έχουν συσσω¬ 
ρευτεί στο χώρο του αιγιαλού. 

17. Να μη γίνει καμία άλλη επέμβαση στο χώρο του αι- 
γιαλού. 

18. Τα καλώδια που θα διέρχονται από τον χερσαίο χώ¬ 
ρο του αιγιαλού και της παραλίας να είναι υπόγεια και το 
έδαφος να επανέλθει στην προτέρα του κατάσταση. 

19. Να ληφθούν όλα τα μέτρα προστασίας των καλω¬ 
δίων που θα τοποθετηθούν στον πυθμένα, ώστε να απο¬ 


φευχθεί ο κίνδυνος βλαβών από τυχόν διερχόμενα σκάφη 
ή διάφορες άλλες εργασίες κ.λ.π. 

20.0 Ανάδοχος του έργου να γνωστοποιήσει την ακρι¬ 
βή ημερομηνία έναρξης και πέρατος των εργασιών προ- 
κειμένου να εκδοθεί έγκαιρα αγγελία προς τους ναυτιλ- 
λομένους. 

21.0 χώρος να παραμείνει κοινόχρηστος χωρίς να δη- 
μιουργηθεί κανένα εμπράγματο δικαίωμα για οποιονδή- 
ποτε. 

Η παρούσα νά δημοσιευθεί στην Εφημερίδα της Κυ- 
βερνήσεως. 

Αθήνα, 10 Μαρτίου 2000 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΥΦΥΠ. ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

ΕΜΠ. ΝΑΥΤΙΛΙΑΣ 

ΣΤ. ΣΟΥΜΑΚΗΣ 

Αριθ. 444 ( 2 ) 

Κήρυξη αναδασωτέας έκτασης 0,550 στρεμμάτων, στη 
θέση «Κοκκινόβραχος - Μελισσέϊκες Μάντρες» Δημο¬ 
τικού διαμερίσματος Αμφείας του Δήμου ©ουρίας Νο¬ 
μού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

Ι.Τις δ/ξεις του Π.Δ.51/87 «Καθορισμός των Περιφερει¬ 
ών της Χώρας για το σχεδίασμά κ.λ.π. της περιφερειακής 
Ανάπτυξης» 

2. Τις δ/ξεις των άρθρων 1 παρ.1 και 2,2 παρ.1 εδ.δ’, 5 
παρ.3Β, 6 παρ.7 και 7 παρ.2 του Ν.2503/97 «Διοίκηση, Ορ¬ 
γάνωση, Στελέχωση της Περιφέρειας κ.λ.π.» 

3. Τις δ/ξεις του άρθρου 117 παρ. 3 του Συντάγματος 

4. Τις δ/ξεις του Ν.998/79 «περί προστασίας των δασών 
κ.λ.π.» και ειδικότερα: 

α) του άρθρου 41 παρ. 1 β) του άρθρου 38 παρ. 1 

5. Τις δ/γές του Υπουργείου Γεωργίας: 

α) 160417/1180/8-7-80 β) 182447/3049/24-9-80 

6. Την αριθ. 977/18-2-2000 πρόταση του Δασαρχείου 
Καλαμάτας περί κηρύξεως αναδασωτέας, της αναφερο- 
μένης στο θέμα έκτασης. 

7. Την αριθ. 5872/29-8-97 απόφαση του Γενικού Γραμμα- 
τέα Περιφέρειας Πελ/σου «Τοποθέτηση Πρ/νων Δ/νσεων Υ¬ 
πηρεσιών κ.λ.π. και εξουσιοδότηση υπογραφής με Εντολή 


Γενικού Γραμματέα Περ/ρειας Πελ/σου (Ε.Γ.Γ.Π.Π.)», απο¬ 
φασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από παράνομη εκχέρσωση από 1-2-99 μέχρι 
30-4-99 την δημόσια δασική έκταση, εμβαδού πεντακο- 
σίων πενήντα τετραγωνικών μέτρων που βρίσκεται στη 
θέση «Κοκκινόβραχος - Μελισσέϊκες μάντρες» περιοχής 
Δημοτικού διαμερίσματος Αμφείας του Δήμου ©ουρίας 
Νομού Μεσσηνίας προσδιορίζεται από τα στοιχεία: 
Α.Β.Γ.Δ.Ε.Ζ.Η.Θ.Ι.Κ.Λ.Μ.Ν.Ξ.Ο.Α. και έχει όρια: 

Ανατολικά: Δημόσια δασική έκταση και ελαιόκτημα Α¬ 
θανασίου Καμαρινού. 

Δυτικά: Δημόσια δασική έκταση. 

Βόρεια: Έκταση με το αντλιοστάσιο και τη δεξαμενή ύ¬ 
δρευσης Δ.Δ. Αμφείας και ελαιόκτημα Αθανασίου Καμα- 
ρινού. 

Νότια: Δημόσια δασική έκταση 

Οπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. Προβλέ- 
πεται φυσική αναγέννηση της δασικής βλάστησης που 
καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 23 Φεβρουάριου 2000 
Με εντολή Γενικού Γραμματέα Περιφέρειας 
Ο Διευθυντής δασών Μεσσηνίας 
ΠΑΝ. ΜΠΑΖΙΓΟΣ 

